CELEX: 22017D1026
Language: hu
Date: 2015-10-30 00:00:00
Title: Az EGT Vegyes Bizottság 237/2015 határozata (2015. október 30.) az Európai Gazdasági Térségről szóló megállapodás I. mellékletének (Állat- és növény-egészségügyi kérdések) módosításáról [2017/1026]

22.6.2017   
               
               
                  HU
               
               
                  Az Európai Unió Hivatalos Lapja
               
               
                  L 161/6
               
            AZ EGT VEGYES BIZOTTSÁG 237/2015 HATÁROZATA
      (2015. október 30.)
      az Európai Gazdasági Térségről szóló megállapodás I. mellékletének (Állat- és növény-egészségügyi kérdések) módosításáról [2017/1026]
      AZ EGT VEGYES BIZOTTSÁG,
      tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
      mivel:
      
                  (1)
               
               
                  Az egyes fertőző szivacsos agyvelőbántalmak megelőzésére, az ellenük való védekezésre és a felszámolásukra vonatkozó szabályok megállapításáról szóló 999/2001/EK európai parlamenti és tanácsi rendelet V. mellékletének a különleges fertőzési veszélyt jelentő anyagok meghatározása tekintetében történő módosításáról szóló, 2015. május 6-i (EU) 2015/728 bizottsági rendeletet (1) bele kell foglalni az EGT-megállapodásba.
               
            
                  (2)
               
               
                  Az egyes fertőző szivacsos agyvelőbántalmak megelőzésére, az ellenük való védekezésre és a felszámolásukra vonatkozó szabályok megállapításáról szóló 999/2001/EK európai parlamenti és tanácsi rendelet V. mellékletének módosításáról szóló, 2015. július 15-i (EU) 2015/1162 bizottsági rendeletet (2) bele kell foglalni az EGT-megállapodásba.
               
            
                  (3)
               
               
                  Ez a határozat a halaktól és a tenyésztett víziállatoktól eltérő élő állatokat érintő jogszabályokra vonatkozik. Az EGT-megállapodás I. melléklete I. fejezete bevezető részének (2) bekezdésében meghatározottak szerint az e tárgykörökre vonatkozó jogszabályok nem alkalmazandók Izlandra.
               
            
                  (4)
               
               
                  A 167/2014 EGT vegyes bizottsági határozattal (3) az EGT-megállapodásba foglalt 2013/503/EU bizottsági végrehajtási határozat a halaktól és a tenyésztett víziállatoktól eltérő élő állatokat érint. Ezért jelezni kell, hogy a 2013/503/EU végrehajtási határozat (4) Izland vonatkozásában nem alkalmazandó.
               
            
                  (5)
               
               
                  Ez a határozat állat-egészségügyi kérdéseket érintő jogszabályokra vonatkozik. Az EGT-megállapodás I. mellékletének a szektorális kiigazításokról szóló részében meghatározottak szerint az állat-egészségügyi kérdéseket érintő jogszabályok mindaddig nem alkalmazandók Liechtensteinre, amíg az Európai Közösség és a Svájci Államszövetség között létrejött, a mezőgazdasági termékek kereskedelméről szóló megállapodás kiterjed Liechtensteinre. Ez a határozat ezért nem alkalmazandó Liechtensteinre.
               
            
                  (6)
               
               
                  Az EGT-megállapodás I. mellékletét ezért ennek megfelelően módosítani kell,
               
            ELFOGADTA EZT A HATÁROZATOT:
      1. cikk
      Az EGT-megállapodás I. mellékletének I. fejezete a következőképpen módosul:
      
                  (1)
               
               
                  A 7.1. részben a 12. pont (999/2001/EK európai parlamenti és tanácsi rendelet) a következő francia bekezdésekkel egészül ki:
                  
                              „—
                           
                           
                              
                                 32015 R 0728: a Bizottság 2015. május 6-i (EU) 2015/728 rendelete (HL L 116., 2015.5.7., 1. o.),
                           
                        
                              —
                           
                           
                              
                                 32015 R 1162: a Bizottság 2015. július 15-i (EU) 2015/1162 rendelete (HL L 188., 2015.7.16., 3. o.).”
                           
                        
            
                  (2)
               
               
                  A 7.2. részben az 59. pont (2013/503/EU bizottsági végrehajtási határozat) a következő szöveggel egészül ki:
                  „Ez a jogi aktus Izlandra nem alkalmazandó.”
               
            2. cikk
      Az (EU) 2015/728 és az (EU) 2015/1162 rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
      3. cikk
      Ez a határozat 2015. november 1-jén lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (*1).
      4. cikk
      Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
      
         Kelt Brüsszelben, 2015. október 30-án.
         
            
               az EGT Vegyes Bizottság részéről
            
            
               az elnök
            
            Oda SLETNES
         
      
      
         (1)  HL L 116., 2015.5.7., 1. o.
      
      
         (2)  HL L 188., 2015.7.16., 3. o.
      
      
         (3)  HL L 202., 2015.7.30., 12. o.
      
      
         (4)  HL L 273., 2013.10.15., 38. o.
      
      
         (*1)  Alkotmányos követelmények fennállását nem jelezték.